**Disgrifiad Swydd** **- Swyddog Gweinyddol**

Bydd yr ymgeisydd llwyddiannus yn gweithio fel rhan o dîm bychan sy'n cefnogi gwaith y Mentrau Iaith ledled Cymru.

Mae’r swydd yn galw am unigolyn trefnus ac effeithlon sydd yn gallu meistroli nifer o elfennau gweinyddol sydd ynghlwm â gwaith Mentrau Iaith Cymru.

Bydd lleoliad swyddfa'r ymgeisydd llwyddiannus ym mhrif swyddfa Mentrau Iaith Cymru yn Llanrwst.

**Dyletswyddau**

* Gweinyddu anfonebau, taliadau a chadw cyfrifon
* Trefnu a chofnodi cyfarfodydd
* Ateb ymholiadau ffôn/ e-bost
* Cydweithio a chefnogi swyddogion eraill MIC i gyflawni gweithgareddau a phrosiectau amrywiol
* Gweinyddu Cytundebau Partneriaeth prosiect Cymraeg Byd Busnes
* Gweinyddu swyddfa MIC
* Gweinyddu materion Adnoddau Dynol
* Ymgymryd ag unrhyw dasgau a gofynion eraill rhesymol ynghlwm a gwaith y mudiad

**Sgiliau / Profiad hanfodol**

* Sgiliau cyfrifiadurol da
* Profiad o ddelio â chyllid
* Yn drefnus ac effeithlon, ac yn meddu ar sgiliau cyfathrebu a sgiliau rhyngbersonol o safon uchel.
* Y gallu i drefnu gwaith heb gyfarwyddyd uniongyrchol a gweithio’n annibynnol ar brydiau
* Y gallu i gydweithio ag eraill
* Yn meddu ar drwydded yrru lân a chyfredol a defnydd o drafnidiaeth eich hunan.
* Yn rhugl ddwyieithog (Cymraeg a Saesneg) - ar lafar ac ysgrifenedig.

**Sgiliau / profiad dymunol-**

* Cymhwyster yn y maes Gweinyddol
* Profiad o weithio yn y maes gweinyddol
* Profiad o lunio ceisiadau ariannol
* Profiad neu wybodaeth am reolaethau adnoddau dynol
* Profiad o gydlynu cyfarfodydd
* Profiad a dealltwriaeth o waith y trydydd sector yng Nghymru
* Dealltwriaeth o waith MIC, Mentrau Iaith a phartneriaid sy’n ymwneud â’r maes hyrwyddo’r Gymraeg

**Amodau**

Swydd llawn amser (37 awr yr wythnos ), ond yn fodlon ystyried ceisiadau rhan amser ac oriau hyblyg, e.e. 9.30 tan 3.30 am 5 dydd. Os am wneud cais rhan amser, bydd angen i'r ymgeisydd nodi yn union pa fath o batrwm fyddai'n dymuno. Weithiau, ond yn anaml, bydd disgwyl gweithio y tu hwnt i oriau arferol gwaith, gyda’r nos a phenwythnosau. Rhoddir yr oriau hyn yn ôl yn llawn drwy system Amser Dyledus (Time Off In Lieu- TOIL).

**Cytundeb**

Blwyddyn yn y lle cyntaf ond gyda’r bwriad o barhad wedi hynny, yn ddibynnol ar gyllid. Bydd cyfnod prawf o 6 mis.

**Cyflog, teithio a phensiwn**

Telir Cyflog o £17,681-£18,672 y flwyddyn

Telir Costau Teithio o 45c y filltir.

Telir cyfraniad pensiwn

**Gwyliau**

Bydd 25 diwrnod o wyliau blynyddol yn ogystal â gwyliau statudol.

Diwedd- Medi 2018